LidanRubinov/Halacha-QA huggingface dataset:
שאלה: קורבן פסח: במסכת פסחים פרק ט משנה י כתוב על קורבנות פסח שהתערבבו ולא יודעים איזה קרבן שייך לאיזו קבוצה. בסוף הביאור של הקהתי שם הוא מעלה שאלה שבמקרה שיש חמישה כיתות של חמישה ועוד כיתה של ארבע זו בעיה, ולא נותן פתרון. זה קשה על שיטת רבי יהודה שלפיו פוסקים. איך זה יכול להיות? זה אומר שלפי רבי יהודה במקרה כזה מהמרים ויכול להיות שזה יהיה עבירה מדאורייתא?! אגב, לפי שיטת רבי יוסי אין בעיה.
תשובה: אין כוונתו שבמקרה זה מהמרים וכל קבוצה תבחר לה קרבן, אלא כוונתו שאכן יש בעיה ואין אפשרות להקריב ולאכול הקרבן. הרב יאיר וסרטיל
שאלה: התורה הגואלת: למדתי השנה חברותא עם מישהי מחו"ל שמנסה לברר לעצמה מה הדרך הנכונה (חרדי דתי לאומי) והאם בכלל יש דרך שהיא הכי נכונה. הסברתי לה מה שאני יודעת ועדיין יש כמה שאלות שלא ידעתי להשיב לה, וגם לי חשוב לברר אותן. 1. איפה כתוב שזה מצווה שיהיה שלטון יהודי בארץ? זה ברור שכדי שנוכל לחיות פה חייבים שלטון, אבל איפה זה כתוב? 2. אנחנו עכשיו בראשית הגאולה, נכון? אז מתי זה התחיל, באיזה אירוע ובאיזה שנה עברנו ממצב של גלות לתחילת הגאולה? 3. מהצד זה קצת נראה שהדרך של הדת"ל מתבססת על ליריות ושירה של מרן הרב זצ"ל ופחות על פסוקים, אני מאמינה שזה לא נכון. אבל איך מוכיחים את זה למישהו אחר? איך משכנעים שזו הדרך הנכונה? 4. יש מצוות שבציבור הדת"ל מקפידים יותר, כמו א"י, צבא ועוד. אבל מדוע בד"כ בציבור הדת"ל פחות מקפידים מחרדים לדוג על כשרות מהודרת? 5. האם יש זרם ביהדות שהוא יותר אמיתי מזרם אחר? אם כן מאיפה יודעים את זה? ואיך יודעים איפה יש יותר אמת? זה גם כרוך בלעשות השוואה בין תלמידי חכמים עצומים, איך אדם קטן כמוני יכול לעשות זאת?
תשובה: 1. ברמב"ן בהשגותיו לספר המצות מונה מצות כיבוש ארץ ישראל. ולא נניחנה ביד אומה מן האומות. כלומר, אלא אנחנו עם ישראל מצווים לשלוט עליה. 2. המקובלים בזמן האר"י הקדוש אמרו על זמנן שאז היתה אתחלתא דגאולה. בעל ישועות מלכו מגדולי הדור לפני למעלה ממאה ועשרים שנה כתב שקיבוץ הגלויות בזמנו זה אתחלתא דגאולה. רוב רבני ארץ ישראל חתמו על כרוז לפני הבחירות לכנסת הראשונה שבו נאמר שאנו נמצאים באתחלתא דגאולה. ועוד ועוד. 3. הרב קוק היה גאון עצום בכל התורה, בהלכה, באגדה וכו'. יש כמה ספרי תשובות בהלכה שבו מכירים את גדלותו ומי שרוצה לדעת על הרב שיפנה לרב אלישיב וישמע ממנו כמה הוא מעריץ את הרב. 4. הצבור התורני הלאומי ב"ה הוא המהדר בכל התחומים גם בכשרות גם בצניעות גם בתלמוד תורה גם באהבת ישראל וארץ ישראל בכל התחומים. הוא הולך בדרך השלמה של התורה.
שאלה: לוח אלקטרוני בבית כנסת: רציתי לשאול, בשם מתפללי בית כנסת נצח ישראל - אילת. לאחרונה הגיע לבתי הכנסת ומוסדות תורה נוספים ה לוחות אלקטרוניים כדי להזכיר על זמני התפילות, זמני היום שיעורים וכו. ואציע את ספקותי - א האם ראוי בכלל להניח לוחות אלו בתוך מקום התפילה או שיש להניחו בחוץ באזור הכניסה? ב באם מותר ע"פ ההלכה להניח את זה בתוך בית הכנסת ואינם מפריעים לכוונת התפילה (כדין בגדים המצויירין שבסי צ שצריך להיות למעלה מקומת איש), מהו המיקום הנכון, בצדדים או במערב או במזרח למעלה מקומת איש? ג האם יש חילוק בזה בין לוח שהכיתוב בו עומד, ללוח בו הכיתוב משתנה ומתחלף? ד. בכל דינים הנ"ל, האם יהיה חילוק מימות השבוע ליום השבת קודש (משום שלא יהא דבורך כדבור החול)? ב מראש ובברכת התורה
תשובה: ראוי שהלוח יהיה בכניסה או באחורי ביהכ"ס ולא מול המתפללים. מכיון שהמדובר בצורך מצוה וגם הודעות הקשורות לשבת, מותר שהלוח יפעל ואף יתחלף בשבת.
שאלה: שוקולד שנקנה בחו"ל: אבא שלי קנה שוקולד "טובלרון" באוסטריה ולא רשום עליו הכשר אולם בדיוק אותו שוקולד שנקנה בארץ כן כשר. האם ניתן לאכול את השוקולד שנקנה בחו"ל?
תשובה: אם לא יודעים בוודאות שהוא כשר (על ידי סימן כשרות או על סמך דברי רב מקומי היודע שהוא כשר) אין לאכול אותו. לפעמים החברות מיצרות פס מיוחד עם כשרות.
שאלה: לימודי אירובי בתשעת הימים: אני מתחילה לימוד אירובי יום לפני ראש חודש אב לשם קבלת תעודת הדרכה. הלימודים כוללים לימודים עיוניים ומעשיים, שכמובן המעשי כרוך בהאזנה למוזיקה. האם אני יכולה להמשיך את הלימודים בהתחשב בעובדה שהם רק חודש וכל יום חשוב?
תשובה: לכתחילה וודאי שלא ראוי לעשות זאת בתשעת הימים. אולם אם הדבר כרוך בהפסד ממון וכדו', בגלל שאת לא מתכוונת להנות מהמוזיקה - יש על מי לסמוך להתיר.
שאלה: ברכה על ירקות שלא הופרשו מהם מעשרות: הבנתי שאין לברך על מאכלים אסורים ובכללם גם ירקות שלא הופרשו מהם תרומות ומעשרות. הורי אנשים לא דתיים, ואיפה שאפשר אני משתדל להעמיד את דרישותיי, אך עדיין זה הבית שלהם ואני לא שולט בכל. אבי קונה פירות וירקות מרשתות גדולות, אני לא יודע אם אכן אותן רשתות מפרישות תרומות ומעשרות על הפירות. האם ניתן לסמוך על כך שהוא קונה ברשת גדולה? האם ניתן לברך?
תשובה: עד שאתה שואל לגבי ברכה על פירות לא מעושרים תשאל על עצם האכילה שודאי אסור לאכול אוכל שלא הופרשו ממנו תרומות ומעשרות. ובנקל ניתן לפטור בעיה זו ולהפריש בעצמך מהפירות והירקות שאביך קונה.
שאלה: לענות בשביל קידוש ה : הייתי עם בעלי אצל רופא שיניים ולשאלתנו על סיבת הזיהום בחניכיים (בעלי עובר השתלת שיניים) ענה: לא המדע ולא זה שלמעלה (כשהוא מצביע כלפי מעלה) יודעים לתת את התשובה, לפעמים זה קורה. אותו רגע מבולבלת. התייסרתי אחר כך מדוע לא עניתי לו. אני לא מחפשת נחמה או אולי כן. פשוט מציק לי שלא הגבתי. מה הייתי אמורה לענות לו?
תשובה: "מאין אתה יודע על רבש"ע היית שם למעלה?" או "אני מאמינה שרבש"ע יודע הכל". אך על תצטערי שלא הגבת, כי לא היית צריכה לעלות בדעתך שמשהו יאמר טפשות כזו.
שאלה: פניה לערכאות בגין תביעת לשון הרע: מה יעשה אדם שפרסמו עליו דברים הפוגעים קשות בשמו הטוב ובמוניטין המקצועי שלו - האם בית דין לממונות יכול לתת לו סעד כספי? לכאורה מדובר בנזקי בושת, ולגביית תשלומי בושת צריכים בית דין של סמוכין, וגם אם ניתן לנדות את המזיק מכח תקנת הגאונים או ללחוץ עליו שיתפשר עם הניזק, הרי שלכאורה הבושת כאן הוא גרמא, שהרי בגמרא מדובר על בושת שנובע מנזקי גוף, כגון סטירה או פריעת ראשה של אשה בשוק. בנוסף לכך, רציתי לברר האם רשאי הניזק לפנות לערכאות במידה והמזיק מסרב להתדיין בפני בית דין רבני, הרי חוק איסור לשון הרע יכול להעניק לו פיצוי שאולי הוא גדול בהרבה מאשר הפיצוי שיעניק לו בית הדין?
תשובה: בכל בעיה או תביעה עליך לפנות לבית הדין, ובכוחה של תורת ישראל להתמודד עם כל השאלות והבעיות המתעוררות. בית הדין ישמע טענות שני הצדדים ויוציא הדין לאמיתו ותקבל את המגיע לך לפי ההלכה. מה שלפי ההלכה אינך זכאי לקבל, למרות שבערכאות (בית משפט של המדינה) היית מקבל פיצוי גדול יותר, בית הדין לא יפסוק לטובתך וזהו גזל ממש. במידה והנתבע לא יענה להזמנת בית הדין, יתן לך בית הדין רשות בכתב לתובעו בערכאות. במקרה כזה עליך לבקש מבית הדין שיאמרו לך כמה אתה רשאי לתבוע. עליך לפנות לבית דין רציני ומומחה, ולכן המלצתי היא לפנות לבית הדין האזורי ולא לסתם בית דין. הרב ניר אביב
שאלה: טלסקופ בשבת: האם מותר להשתמש בטלסקופ בשבת? הטלסקופ מורכב - אם זאת יש מעיין ברגים לנעילת התזוזה של הטלסקופ, וכן יש צורך להחליף עדשות (בשליפה - כמו הוצאת פקק שהם מבקבוק)
תשובה: מותר.
שאלה: שבת חתן ביום הכיפורים: זוג חברים (שאינם שומרי תו"מ) שבתם עומדת להינשא פנו אלי בשאלה האם ניתן לקיים את העליה לתורה של החתן ביום הכיפורים. מועד החתונה נקבע ליום שלישי שאחרי יום הכיפורים ומיד אחרי החתונה הזוג טס לחו"ל לכמה שבועות. להורי הכלה חשוב מאד לקיים שבת חתן כולל עליה לתורה ומאחר שאחרי החתונה זה בלתי אפשרי ובהתחשב בכך שהחתן אשכנזי למהדרין (הכלה גרוזינית) הם מעוניינים לקיים את השבת הזו במועדה - ביום הכיפורים. האם ניתן לקיים שבת כזו במועדה על כל המשתמע מכך (למשל, קריאה לתורה של עולים שאינם שומרי שבת) או שאולי עדיף לקיים אותה בשבת שלפני (שבת שובה) או במילים אחרות - מה הפתרון הנכון ביותר לצאת מהתסבוכת הזו?
תשובה: אם להורים חשוב לקיים שבת חתן, שישכנעו את בני הזוג לדחות את הנסיעה לאחר שבת שאחרי החתונה. ואין צורך לחפש פתרונות אחרים.
שאלה: כללי ברכה אחרונה: אשמח לדעת מה הכללים של ברכה אחרונה. מה מברכים על תפוח עץ?
תשובה: בשביל לברך ברכה אחרונה יש לאכול שיעור של "כזית". לאשכנזים מקובל לומר שמדובר על נפח של קופסת גפרורים. ולספרדים, משקל של 27 גרם. במשקה השיעור הוא "רביעית" כ-86 סמ"ק. על לחם מברכים ברכת המזון. על אחד משבעת המינים, רביעית יין או על מיני מאפה ומזונות מברכים "מעין שלוש. על שאר דברים, "בורא נפשות".
שאלה: סמכות הרבנות הראשית: מהי סמכות הרבנות הראשית בימנו? כלומר, עד כמה פסקים שהרבנות מוציאה משמעותיים ומחייבים יהודי בישראל (בהשוואה לסנהדרין)?
תשובה: בעיקרון לכל מקום יש את הרבנים שלו ובכל מקום נוהגים לפי הרב המקומי. בדברים ששייכים להנהגה הציבורית הרבנות הראשית מחייבת, אולם בדברים פרטיים כל אחד יכול לפסוק לפי הרב שלו.
שאלה: צניעות בין אבא לבנו: האם מותר לאבא להיות בלי חולצה ליד הבן שלו?
תשובה: מותר אך זה לא מהודר.
שאלה: תמונה ללא כיסוי ראש מלפני החתונה: האם ישנה בעיה להראות תמונה מלפני החתונה ללא כיסוי ראש? האם יש בעיה לשלוח כזאת תמונה לשם הגשת מועמדות לתחרות מסויימת בידיעה שיפרסמו את התמונה הנ"ל באתר התחרות? (אני נשואה טריה ואין לי עדיין תמונות מאחרי החתונה)
תשובה: מאחר ובזמן שצילמו את התמונה לא היית חייבת בכיסוי ראש מותר לך להראות את התמונה. כמו כן, בעיקרון יהיה מותר לשלוח את התמונה לתחרות אבל מאחר ואין בעיה היום להצטלם המצלמה דיגיטלית ולהדפיס תמונה איכותית בקלות, עדיף שתייצגי את עצמך בתמונה מעודכנת עם כיסוי ראש.
שאלה: שינה באותו חדר עם אמא: אני בן דתי בן 17. בקיץ אני הולך למחנה ולפני שימצאו לי חדר יכול להיות שאני יצטרך לישון עם אמא שלי באותו חדר. יש להם אפשרות למצוא לי חדר אבל הם יגידו שיעשו את זה מחר! האם מותר לי לישון באותו חדר עם אמא שלי כשיש לי אפשרות לנסות למצוא חדר נוסף?
תשובה: מותר מן הדין לישון באותו חדר עם אמא.
שאלה: כיצד מקדש חתן מגמגם: בקרוב, ב"ה, אני מתחתן. אני סובל מגמגום קשה בזמן התרגשות. האם ניתן שהרב יאמר את הדברים בחופה למיקרופון ואני יאמר בשקט יחד איתו או אפילו להקליט את עצמי לפני? בקיצור כיצד חתן מגמגם מקדש? וכל זאת למנוע מבוכה למול קהל האורחים.
תשובה: אתה יכול להגיד זאת בלי המיקרופון, מה שצריך זה רק ששני העדים ישמעו.
שאלה: שלבים בלימוד הפרד"ס: ידוע הדבר שמותר וכדאי ללמוד קבלה (סוד) רק למי שראוי לכך וכבר למד את חלקיה האחרים של התורה, ומי שלא ראוי ולומד יכול אפילו להינזק ח"ו. אם כך, אולי רק מי שלמד את חלק הפשט שבתורה יכול להתקדם לרמז, ורק מי שלמד את הרמז יכול ללמוד דרש? ואם באמת כך, הרי כל הגמרא משולבת בפשט ודרש, ויש חלקים של רמז! ( כמו כן גם ברש"י ושאר המפרשים)
תשובה: כך אמנם סדר הלימוד. את הצעירים ביותר מלמדים תחילה את הפשט, כמובן על פי ביאור ח, ואחר כך מוסיפים את הדרש. ובדרך הרמז עוסקים המתאימים זה בשלב מאוחר יותר. ואולם אין מניעה ללמוד רמז או דרש לפני שלמדו הרבה פשט אין זה כמו הקבלה שכדי למוד אותה צריך הכנה מיוחדת.
שאלה: מלפפון חמוץ בכלי בשרי: האם ניתן לאכול מלפפון חמוץ שהונח בקופסת פלסטיק בשרית (נקיה, שלא נעשה בה שימוש כמה ימים לפחות), עם סנדוייץ חלבי (גבינה צהובה)?
תשובה: כן. שבזה אין בליעה כלל.
שאלה: מסדרון מבואה לפני חדר שינה: הכניסה לחדר שינה מתחילה בדלת שנפתחת אל מבואה מסדרון קצר (2.5 מטר) שבסופו נכנסים אל חדר השינה דרך צורת פתח (ללא דלת). בשני צידי המבואה מסדרון ישנם שני ארונות בגדים. אילו פתחים מבין השניים (או שניהם) חייבים במזוזה?
תשובה: איפה שאין דלת יש לקבוע בלי ברכה, ובפתח עם הדלת יש לקבוע עם ברכה.
שאלה: ביטול צ ק צדקה למתחזה: נתנו צ ק לאדם שסיפר שהוא אוסף לבנו החולה. לאחר מכן שוחחנו עימו ועלה בנו חשד כבד כי מדובר באדם שאינו הגון. התקשרנו לבנק ובטלנו את הצ ק. אנו חוששים כי יתכן והוא העביר את הצ ק לאחרים כת וכך יתכן שגרמנו נזק לאחרים. האם וכיצד עלינו לתקן זאת?
תשובה: זכותכם לבטל את הצ'ק אם אתם חושבים שרימו אותכם. אם הוא העביר את הצ'ק הלאה זה עניין בינו לבין מי שקיבל את הצ'ק.
שאלה: מוצרי דג במוצרי חלב: לאחרונה ישנם מוצרי חלב שמעורבים בהם ג לטין דגים או אומגה 3 מדגים, האם מותר לספרדים לאכול מוצרים אלו לכתחילה?
תשובה: הג'לטין בטל בתערובת.
שאלה: ת על נזק חוזר במכונית: הייתה לי מכונית בצבע כחול. שכן שלי התנגש במכונית ועשה נזק לפח. לא הלכתי למוסך אולם נראה לי שניתן היה לתקן ולא היה צורך להחליף את כל הפח. לפני שהספקתי לתקן התנגש שכן נוסף באותו אזור, ליד הדפיקה הקודמת. ניסיתי למכור את המכונית והנזקים האלו הורידו את הערך שלה. לבסוף, מכרתי אותה בלי לתקן. חשוב לציין, הפוגעים מוכנים לשלם ככל שידרשו. 1. האם השכן הראשון חייב בכל הנזק? 2. האם השכן השני חייב בנזק בפני עצמו, להשתתף עם הראשון או שהוא פטור לגמרי מאחר והזיק דבר שכבר זקוק לתיקון? 3. האם אני יכול לשער את הנזק בעצמי ועל ידי ברור בעל פה במוסך מאחר והמכונית לא בידי ואיני יכול לשום את הנזק על ידי בעל מקצוע?
תשובה: ראשית נקדים שיש כאן בירור הלכתי ולא פסק מאחר ואין שומעים את שני הצדדים וכל התשובה מבוססת על הנחות יסוד של השואל! בגמרא (בבא קמא, דף י) ישנו בירור על חיוב בנזק של כמה אנשים שגרמו במשותף לנזק. הרמב"ם (הלכות חובל פרק ו, הלכה י"ד) הפיק מדיון זה בגמרא הלכה, שכאשר חמישה אנשים הניחו משא על בהמה ובא האחרון והוסיף עוד משא, אם הפסיקה ללכת לאחר שהחמישה הניחו את משאם (אע"פ שלא מתה עדיין) האחרון פטור מכיוון שכוח ההזק כבר הופעל ורק עניין של זמן עד שהבהמה תמות והאחרון לא הוסיף בנזק שהיה כבר קיים. אך אם הבהמה הפסיקה ללכת רק לאחר שהאחרון הניח חבילתו, אזי האחרון חייב בכל. נמצאנו למדים, שאם אדם הזיק דבר ובא אדם נוסף ופעל פעולת היזק על אותו הדבר, אין בכלל הפעולה לחייב אותו מכיוון שהנזק כבר קיים והרי הוא פטור. וכן נפסק להלכה בשו"ע חושן המשפט סי' שפ"ג הלכה ד. לעניין שאלתך: אם לפי הערכת בעל מקצוע אין תוספת בהזקו של השני בת התיקון, מכיוון שבפחחות מתקנים איזור  חלק שלם, אזי נראה שהראשון חייב בכל והשני פטור. אך אם היזק השני גרם לתוספת במחיר התיקון אזי צריך הוא להשתתף בת התיקון באופן היחסי שהוא הוסיף לגובה מחיר התיקון. לגבי שיעור הנזק, אם מוסכם על כולם בעל מקצוע מסויים שיעריך על פי דברך את הנזק הרי די בזה (ונאמן מדין "קיבלו עליהם") לסיכום: אדם שהזיק נזק כלשהו ובא אדם נוסף ועשה בדבר הניזוק פעולת היזק שאינה משנה את גובה מחיר התיקון, הראשון חייב והשני פטור.
שאלה: צניעות מוגזמת ומזיקה: האם יש מצבים שבהם הקפדה יתרה ומוגזמת על צניעות בלבוש עלול לגרום נזק במקום להגן על הקשר שבין איש ואשתו? למשל, אישה העסוקה להחמיר ולהקפיד על כל כללי הצניעות כנהוג באוכלוסייה החרדית ה"לא מודרנית" עלולה להיראות גם בפני בעלה כשהיא מגעילה, אז מהי הדרך להגן באמת על הקשר שבין איש ובין אשתו? במידה וכל הנשים יתלבשו צנוע "מדי", האם יש חשש שהבעל של כל אחת מהן ירגיש חוסר שביעות רצון ויתחיל לחשוב לחפש אחרת במקום אשתו? האם לא היה טוב יותר לכל החברה הישראלית אם כל אישה הייתה כל הזמן מקושטת, מאופרת ולבושה בגדים המושכים מאד את הבעל והמונעים שהבעל יתחיל לחשוב על אחרת? בחור יצא פעם אחת עם בחורה שהיא צנועה ביותר, ועל-כן לא "הצליח" המשתדך לראות איך צורת גופה. האם מותר לו להגיד לשדכנית שהוא רוצה שהיא תתלבש פעם אחת קצת פחות צנוע על-מנת שהוא יוכל לבדוק את גופה בצורה מדויקת? האם ייתכנו בכלל מצבים חריגים שבהם קצת גמישות בצניעות (של גבר או אישה) עלולה להיות רצויה? למשל, בחור שראה שלא במתכוון את יופייה הנדיר של בחורה, וגם מדרך ההתנהגות והדיבור שלה הוא התרשם מאד לטובה, האם מותר לו לכתוב לה פתק עם מספר הטלפון שלו ותיאור קצר שלו למטרת נישואין, בשביל עצמו או במטרה לשדך אותה לקרוב משפחה שלו?
תשובה: כל מידה כשנעשית בקיצוניות יכולה להזיק. ודאי שמידת הצניעות מידה מופלאה אולם גם בענין הצניעות יש דברים שנוהגים מצד הדין ויש דברים הנוהגים מצד מידת חסידות וצריך לדעת את ההבדל בינהם. דברים שהם מצד הדין אי אפשר להקל בהם. דברים מצד מידת חסידות צריך לשקול את עשייתם האם זה מתאים למדרגת מי שעושה אותם. אישה נשואה שרוצה לנהוג מנהגי צניעות ולה זה מתאים אולם לבעלה זה לא מתאים, צריכים הדרכה מפורטת ואישית. באופן כללי, ההדרכה היא שודאי כלפי חוץ וכלפי אנשים אחרים האישה תנהג במידות חסידות גם בעניני צניעות. רק בינו לבינה, בין האיש לאישתו בצניעות, האישה יכולה להבין שגילוי בפני הבעל לא דומה לפגיעה בצניעות בגילוי כלפי אחרים. הקב"ה נתן לאישה יופי שחלק ממטרתו היא ליצור את החיבור והקשר הטוב בינה לבין בעלה. את המתנה הזאת צריך לשמור מאד מחד אולם גם לדעת להשתמש בה בצורה נבונה. עולם שכל הנשים יתלבשו יפה ולא בצניעות בפני כולם יהיה עולם הרסני שיזיק לכולם. אין סתירה בין יופי לצניעות. גם אישה שיוצאת החוצה אינה צריכה להראות מכוערת. אישה צריכה להיות מטופחת ונעימה. אולם היופי בחוץ עיקרו יופי צנוע, כלומר, יופי לא בולט ולא חריג אלא יופי שיכול להיבלע בכך שכל העולם יפה. היופי בבית יכול להיות יופי מיוחד ופרטי. ההרגל שנשים כשנמצאות בחוץ הם יפות ונאות ומטופחות לעומת הזמן שהם בתוך הבית שהם מנוולות עצמם הוא הרגל רע שגורם לרעות. ודאי שאופי היופי בחוץ ובבית הוא שונה אבל הסך הכל שהיופי הפשוט והאישי צריך לבוא לידי גילוי רק בתוך הבית. בחור שרוצה לראות רווקה לצורך שידוך יכול להסתכל כללית בפניה ובאופן מאד כללי על מבנה גופה אולם אין לבקש מנערה לפגוע בצניעותה בשביל כך. ח מאד הקפידו על כבוד בנות ישראל. מסופר בגמ' שאפילו לשמוע קול אישה בכדי להשתיק את יצרו ח אמרו: "ימות ולא תספר עימו מאחרי הגדר".  נכון שיש חילוק בסיסי שכאן השאלה לצורך בנין בהיתר.  נערה צנועה ראוי שתקבל בחור שאין לו סוג כזה של צרכים. בחור שרואה בחורה שמוצאת חן בעיניו, יכול לכתוב לה פתק כפי ששאלת אולם לפעמים עדיף לעשות זאת דרך אדם שלישי.
שאלה: לאכול לחם לפני ברכת המזון: אני בחורה ספרדייה. 1. שמעתי שאם אדם אכל לחם ולפני ברכת המזון הוא התפנה בשירותים הוא צריך לאכול מעט שוב לפני ברכת המזון. האם זה נכון? אם כן, מה בדיוק צריך לאכול - האם חובה לחם או שאפשר לצאת ידי חובה בכל מאכל - פרי, עוגיה וכדומה? וכן, מה הכמות שצריך לאכול? 2. לפעמים אני קוראת תהילים באוטובוס. האם מותר לי לקרוא כשיושבת מולי או לפניי בחורה שאינה לבושה בצניעות? אם לא, האם מותר לי פשוט לפנות לכיוון אחר ולקרוא?
תשובה: 1. רצוי לאכול קצת אוכל, אפשר לחם או משהו אחר כדי שלא יהיה הפסק גדול בין האכילה הקודמת לברכה. אם יש קושי אפשר לוותר על אכילה זו. די לאכול כמות קטנה (כזית). 2. מותר לאישה לקרוא תהילים אם מולה יושבת אישה לא צנועה, אך בכל זאת כדאי להפנות את הפנים לכיוון אחר.
שאלה: קידוש על מזונות בשבת בבוקר: כשאני חוזר מהבית כנסת בשבת בבוקר, האם חייב לאכול לחם סעודה אחרי הקידוש או שאפשר לשתות תה ועוגות מזונות ויותר מאוחר לאכול סעודה?
תשובה: כדי לצאת ידי קידוש במקום סעודה מספיק לאכול עוגות. אולם יש לדעת כי בסעודה זו לא יוצאים ידי חובת סעודה שניה וצריך ליטול ידיים אח"כ לסעודה שניה.
שאלה: למה לאסור תולעים: רציתי לשאול למה חייבים לבדוק עלים מפני תולעים, הרי קי"ל שדבר שאינו מתכוון שרי והכא הרי לא מתכוון ולא אכפת לא כלל מהחרקים הקטנים והזעירים (אדרבה הוא נגעל מהם ושוטף מעט על מנת להסירם). הרי הוא רק רוצה לאכול עלים והוי הנאה הבאה לאדם בעל כרחו ושאינו מתכוון קי"ל ששרי (פסחים כו) א"כ למה אסור?
תשובה: אפשר להוסיף ולשאול שהוא לא רק לא מתכוון אלא הוא גם מתעסק באכילת הירק ודרך אגב גם אוכל חרקים. אולם ח הדריכו אותנו שבכל דבר שאתה יודע שיש חרקים (כשם שדבר שאתה יודע שיש טריפות) חלה עליך חובת בדיקה. התורה ציוותה בדיקה בדבר שהרוב נגוע, וחכמים הוסיפו שאפילו אם רק מיעוט המצוי של הדבר נגוע חלה עליו חובת בדיקה, כפי שעשו בדיקה בריאות למרות שאין רוב טריפות אלא מיעוט המצוי של נגועות. חובת הבדיקה בחלק מהגידולים הירוקים היא מדאורייתא שהרוב נגוע, ויתכן שבקטניות החובה היא רק מדרבנן לבדוק (עיין רשב"א חולין יא, וכך נפסק בשו"ע סי' פד סעי' ח, עייש). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מקום קבוע לאבא בכל שולחנות הבית: כל המשפחה יושבת וסועדת ביחד בעיקר בשבתות. אנו יושבים בשולחן הגדול בפינת האוכל, שם יש מקום קבוע בראש השולחן לבעלי וכולם מכבדים ולא יושבים במקומו. במשך השבוע, אני ושני ילדיי אוכלים לרוב לבד, ללא בעלי. אנו יושבים בשולחן במטבח ומחליפים בינינו מקומות בגלל ענייני נוחות כאלו ואחרים. בעלי החליט שגם שם מקומו בראש השולחן וכועס ומעניש ואפילו מאיים במכות, אם מישהו יעז לשבת "במקומו" כשאינו בבית. בנוסף לכך, בקרוב אני צריכה ללדת ואז לא תהיה ברירה, מישהו יצטרך לשבת במקומו כי בשולחן מטבח יש 4 מקומות בלבד. האם בכל שולחנות הבית צריך שיהיה לו מקום קבוע ואסור לישיבה?
תשובה: אין צורך לקבוע מקום לאבי המשפחה בכל שולחן בבית. ואולם אם לאבי המשפחה זה חשוב שגם במטבח הוא ישב במקום קבוע, רצונו כבודו. וכאשר בעזרת ד' המשפחה תגדל תקנו שולחן יותר גדול. ואם אין מקום במטבח לשולחן יותר גדול תקנו דירה עם מטבח גדול. אמנם בבתים רבים אבי המשפחה לא מקפיד כל כך, ובעיקר אם זה במטבח כשהוא לא נמצא.
שאלה: מסיבת הודיה ביום שהבראתי: שנה שעברה חליתי והייתי במצב לא פשוט ואפילו מסובך ובחסדי ה נרפאתי. אני רוצה גם השנה לעשות בל"נ מסיבת הודיה. האם יש עניין בדווקא לעשות זאת ביום שבו השתחררתי מבית החולים או אפשר כשבוע וחצי מאוחר יותר לחבר זאת יחד עם סיום מסכת שבועות בדף היומי?
תשובה: אפשר לעשות את הסעודה מאוחר יותר ולחבר אותה עם סיום המסכת.
שאלה: תפילה בקול רם בזמן שהחזן מתפלל בקול: אני מתפלל בנוסח אשכנז. בנוסח אשכנז, כידוע, נהוג שהקהל מתפלל קטע ואחר כך החזן מתפלל פסוק אחד או שנים בסוף הקטע, ואז עוברים לקטע הבא. קורה לעתים שלא כל הקהל סיים כשהחזן מתפלל בקול. זה מה שקרה אצלנו: שני יהודים התפללו בדבקות רבה (ובקול רם) כך ששמעו אותם יותר ושמעו את החזן פחות. האם מותר לאנשי הקהל להתפלל בקול רם כשהחזן מתפלל בקול? השכל הישר אומר שזה לא ר. אני גם מבקש אסמכתאות לזה במידה ויש.
תשובה: לא ראוי להגביה את הקול מעבר לקולו של החזן בצורה שמפריעה. כתוב בח שהמתרגם לא ירים את קולו יותר מבעל הקורא ומסתבר שזה אותו עניין.
שאלה: הלוואה שלא הוחזרה: בעבר לוויתי מכמה חברים ואינני יודע אם החזרתי להם, ואני פוחד מלהיענש על כך ("לחזור על זה בגילגול" וכדומה). האם יש פיתרון לבעייתי?
תשובה: תפרסם ותודיע לחברים שלך שמי שהלווה לך כסף שלא יתבייש להזכיר לך. מי שלא זוכר ולא תובע אותך אינך מחוייב להחזיר לו וממילא אינך צריך לחשוש.
שאלה: בר מצווה בשבת חזון: לבנינו יהיה בעז"ה בר מצווה בשבת חזון בתשעת הימים בעוד שנתיים- הוא נולד בסוף תמוז. השאלה: האם ניתן לדחות את חגיגת הבר מצוה וקריאת התורה לשבת ואתחנן לאחר ט באב? האם רצוי לעשות זאת? האם יש מניעה הלכתית לעשות זאת?
תשובה: אפשר לעשות שבת חתן כרגיל עם עלייה לתורה ולשמוח עם החתן בשבת חזון ממש, ולא צריך לדחות את העליה לתורה לשבת אחרת. אך אם ברצונכם להעדיף דוקא את שבת ואתחנן אין מניעה בכך.
שאלה: להשתתף בהוצאות האזכרה: כאשר ההורים נפטרו והבנים טוענים שהירושה מגיעה רק לבנים, האם בת נשואה חייבת להשתתף בהוצאות ההאזכרות, אחזקה של הרכוש עד שימכר וכד'?
תשובה: את הוצאות הקבורה והאזכרות יש להוציא מנכסי הנפטר שהגיעו ליורשים, ולכן הבת לא חייבת להשתתף מרכושה. אלא אם כן היא מקבלת מהירושה ואז היא חייבת להשתתף מכספי הירושה שקיבלה. כיום מקובל שגם בנות מקבלות חלק בירושה.
שאלה: פותחן קופסאת שימורים עם בשר לא ידוע: בעלי פתח לערבים שבונים לנו בית קופסת שימורים עם בשר לא ידוע (הכל כתוב בערבית) עם הפותחן שימורים שלנו. וודאי שהפותחן נגע בבשר הזה. מה לעשות עם הפותחן?
תשובה: מאחר והכל היה קר, מספיק לשטוף היטב את הפותחן עם סבון.
שאלה: היחס למנהל שפיטרה אותי: עבדתי כמורה בבית ספר שנמצא בתוך מוסד לבעלי צרכים מיוחדים. אני מצאתי לבית הספר את המנהלת ו"שידכתי" בינה לבין הנהלת המוסד. זו הייתה אישה שהכרתי באופן חלקי והיא פיטרה אותי לאחר שנה של עבודה משותפת. הפיטורין כאבו לי מאוד בבחינת "בור ששתית ממנו אל תזרוק בו אבן"- כלומר אני הבאתי אותך למקום ואת מפטרת אותי?. חשוב לציין שהפיטורין הוצגו לי כמחסור בתקנים ולא כחוסר התאמה לתפקיד ואף ניתנו לי המלצות חמות לעתיד ממנה ומהנהלת המוסד. הדבר היה לפני שנה ואני כמובן מצאתי עבודה אחרת אבל זה היה ארוע קשה מאוד מבחינתי. מאז הפיטורים לפני שנה לא פגשתי אותה ולא דיברתי איתה כלל. הימים הנוראים מתקרבים ואני עדיין מאוד כועסת על אותה מנהלת שגם היא עזבה שם בינתיים. אני לא יכולה לסלוח לה ולא אוכל לעמוד בתפילה בר ה ויו כ ובליבי כעס שכזה. מה אעשה?
תשובה: אני מבין את כעסך. אך כיון שאין את יודעת איזה אילוצים הביאו את המנהלת להפסיק את עבודתך. יש להניח שהיא היתה במצוקה כי הרגישה את הבעיה איך היא תעשה לך דבר כזה כאשר את עזרת לה להתקבל. והיא עשתה זאת מתוך אילוץ מחוסר ברירה ולא יכלה לומר לך ולהתנצל לפניך מסיבות שונות. זו הזכות שאפשר ללמד עליה והיא נראית לי סבירה. ומה גם שהיא אולי כבר נענשה על זה שגם היא לא המשיכה באותו מקום. על טוב ללמד עליה זכות ואז גם מדה כנגד מידה תזכי שביום הדין ילמדו עליך זכות בשמים. ועוד תרוויחי רווח גדול מזה שמחלת לה.
שאלה: תפילה ביחידה מובחרת: אני מתגייס בע"ה ליחידה מובחרת. חלק מהמסלול של היחידה מובחרת אלו תנאים שמתפרסים על זמן רב כך שאין תמיד באימונים זמן להתפלל בכלל ושחרית בפרט, האם מספיק שאני אניח תפילין ויאמר שמע ישראל ותפילת עמידה ועלינו לשבח ובכך אני יוצא ידי חובת תפילת שחרית?אם לא, מה עליי לעשות?
תשובה: יש לך במקרה זה גדר של עוסק במצווה פטור מן המצווה ולכן תעשה את המינימום של קבלת עול מלכות שמיים ועמידה.
שאלה: לונה פארק בתשעה באב: אני עובד בפנימיה (דתית) ובימים שבין ר"ח אב לתשעה באב יש לנו יציאה ללונה פארק כאשר בין הילדים שיוצאים ישנם ילדים שמעל גיל מצוות. האם יש איסור לצאת למקום כזה במהלך ימים אלו? והאם יש צורך לשנות יציאה זו אם זה מתאפשר?
תשובה: אם אין סכנה בדבר, מצד ההלכה אין איסור. הרב חיים כץ
שאלה: חתן צריך שמירה - מתי?: הייתי שמח לדעת מה העניין שחתן צריך שמירה? האם הענין הזה שייך גם לפני החתונה?
תשובה: בגמ' (ברכות נד:) מובא: אמר רב יהודה: שלשה צריכין שימור, ואלו הן: חולה, חתן, וכלה, ועיין שם בגמ' שיש שהוסיפו גם חיה, ואבל ות"ח בלילה וכדו'. והטעם שחתן צריך שמירה, משום דהחיצונים מתקנאים בהם, ובפרקי דרבי אליעזר (פרק ט"ז) הסביר: שהטעם שחתן צריך שימור כיון שהוא כמלך, מה מלך אינו יוצא לשוק לבדו אף חתן אינו יוצא לשוק לבדו. וכ"פ הרמ"א בחלק אבהע"ז (סי' ס"ד ס"א) שאסור לחתן לצאת יחידי. וכ"פ המ"א (סי' רל"טי סק"ז) והמ"ב שם (סק"ט). ובשו"ת שבט הלוי ח"ט (סי' רע"ד) כתב: שרק משעת חופה ואילך או עכ"פ ביום חופתו, אסור לחתן לצאת יחידי וצריך הוא שמירה. אלא שכיום רבים נוהגים שכבר ביום חתונתו של החתן מתווה עימו חבירו הטוב, אך אין זה מעיקר הדין.
שאלה: למה לא ללכת לחתונה של אמא?: לכבוד הגר"ד ליאור שליט"א. מישהו שאל את הרב: אני יתום מאב ואמי מתחתנת בקרוב נישואים שניים. לפי מה שהבנתי אין מניעה שאני אהיה בחתונה עצמה אלא רק בחופה. רציתי לדעת מה דעת הרב בנושא זה - הם מותר לי להיות בחופה או שלא? והרב ענה: מקובל שהילדים לא הולכים לנישואי הוריהם לא לחופה ולא לסעודה. ורציתי לשאול: א. באופן עקרוני - למה זה מקובל? והאם יש לכך מקור? למה אי אפשר להיות "טבעיים" ולעשות את הדבר שנראה הכי נורמלי ואנושי ולשמח את האמא והמשפחה שזוכה להקים את ביתה מחדש? ב. אם האמא תצטער מזה שהילד לא בא לחתונתה - ההאם מצוות עשה דאורייתא של כיבוד אם לא יותר חשובה ממה ש"מקובל"?
תשובה: א. אין לזה מקור אבל ככה מקובל כבר דורות רבים - 'תורה שבעל פה'. ב. ניתן לערוך מסיבה נפרדת ביום אחר ובה ישתתפו הילדים.
שאלה: גזיזת ציפורניים מול גזירת שערות: אני עובדת במקום עם מישהי חילונית שמאד חשוב לי לתת לה תשובה הולמת. ידוע לי שיש לזרוק ציפורניים רק לשירותים ולהוריד עליהם מים, עקב חשש שאשה מעוברת שתעבור ותדרוך בטעות- עלולה להפיל. מה ההסבר לכך ש"מפלים במנהגים" בין קרטין של ציפורנייים לשערות שעשויות מאותו חומר? האם גם לדרוך על שיער זה בעייתי?
תשובה: אין הסבר רציונלי, מדובר בעניין מיסטי. ייתכן שבימינו שכל הכוחות המיסטיים הוחלשו לא ייקרה כלום אולם כיוון שח אמרו לעשות כך יש להמשיך לקיים את מה שקבעו.